section_heading: Tijek utakmice<ref>Grci dramatično do polufinala
paragraph_text: mini|lijevo|Spanoulis je predvodio grčku reprezentaciju do brončane medalje, a bio je i najbolji bek šuter Europskog prvenstva. Nakon izjednačene prve četvrtine, Grčka je u drugu dionicu ušla puno odlučnije i bolje i to se počelo osjećati na rezultatu. Manje od tri minute trebalo im je za prvi osjetniji bijeg na 24:16. Turski napad izgledao je vrlo konfuzno i loše, međutim Grci nisu uspjeli to iskoristiti i značajnije povest. Nisu uspjeli iskoristiti niti činjenicu da su uništili Turke u skoku 22:4 (11 u napadu) u tom trenutku. Na poluvremenu je bilo 29:26 za Grke, obzirom na viđeno mala prednost, a najveći krivac za to je loš šut za tricu koja bez potrebe forsirana. Neizvjesnost se nastavila i u drugom poluvremenu. Turci su konstantno zaostajali, ali u završnici su uspjeli doći do poravnanja. Cilj Turaka je bio ostati u tom rezultatsku egalu barem do kraja četvrtine, a onda u završnih deset minuta preuzeti kontrolu nad utakmicom. U tome su i uspjeli i četvrtina je završila vodstvom Grka minimalnih 47:46. Na početku treće četvrtine Grčka se ponovno odvaja na četiri poena prednosti i sedam minuta prije kraja ima priliku povećati prednost, ali Schortsanitis održava neizvjesnost i radi korake. Odmah slijedi kazna na drugoj strani, Tunceri ubacuje tricu, a nakon promašaja Calathesa zakucava Türkoğlu i Turska 6:14 prije kraja vodi 53:52.